## J E G Y Z Ő K Ö N Y V

# *KÖRMEND VÁROS ÖNKORMÁNYZATA*

***KÉPVISELŐ-TESTÜLETÉNEK***

***2017. február 28-i nyílt üléséről***

 Önkormányzati rendelet: 2/2017.(III.1.)

 Határozat: 7-25/2017.(II.28.)

*(Az elfogadott rendeletek a jegyzőkönyv hátulján találhatók.)*

*J E G Y Z Ő K Ö N Y V*

|  |  |
| --- | --- |
| *Készült*: | Körmend Város Önkormányzata Képviselő-testületének 2017. február 28-i nyílt üléséről |
| *Jelen vannak:**Távol van:*  | Bebes István, Faragó Gábor, Tóth Gábor, Bán Miklós, Geosics László, Ferencz Gyula, Czvitkovics Gyula, Csák Tamás, dr. Hadnagy Ádám, Auer Miklós, Tompa László képviselő-testületi tagok Szabó Ferenc képviselő-testületi tagS |  |
| *Tanácskozási joggal meghívottak közül megjelent:* |  |  |
|  | dr. Stepics Anita jegyző Némethné Simon Mária, a Gazdasági és Pénzügyi Iroda vezetője Forró Szilvia Városfejlesztési és Építéshatósági irodavezetőButi László Tibor Közszolgálati Iroda vezetőjeKörmendy-Szalai Mónika a Projekt Iroda vezetőjeHorváth István Roma Nemzetiségi Önkormányzat képviselője  |  |

Bebes István polgármester köszönti a megjelenteket és megállapítja, hogy a Képviselő-testület az ülésen 11 fővel jelen van, az határozatképes, az ülést 14 óra 00 perckor megnyitja.

Két napirend előtti felszólalás érkezett, bár nem szabályszerűen, de mégis lehetőséget biztosít rá. Tompa László képviselő-testületi tag véleménynyilvánítás állásfoglalást érintő kérdésben című előterjesztést nyújtott be, a másik pedig a Faludi Ferenc Könyvtár által az EFOP-4.18.16 azonosítójú pályázati felhívásra benyújtandó pályázat. Kéri Tompa László képviselő-testületi tagot, hogy egy percben foglalja össze azt, hogy mit szeretne elérni a benyújtott előterjesztésével kapcsolatban.

Tompa László képviselő-testületi tag elmondja, hogy még a tavalyi évben volt egy napirend előtti felszólalása, melyben jelezte – nem reprezentatív közvélemény kutatásokra hivatkozva -, hogy a körmendieknek szükségük lenne a szülészet ismételt visszaállítására. Ezt követően jegyző asszonnyal is megbeszélte a teendőket, több körben egyeztetett jogászokkal is. Ami most a képviselők előtt van, az egy véleménynyilvánítás, a határozati javaslat arról szól, hogy Körmend Város Önkormányzatának Képviselő-testülete kezdeményezi a körmendi szülészet létrehozását. Azt gondolja, hogy egy hagyományokkal rendelkező körmendi szülészetet - ami a 2010-es év után megszűnt a városban- vissza kell állítani, már csak azért is, mert ők, képviselők, felelősséggel tartoznak nem csak a városban élők számára, hanem az Őrségben élő közel 60.000 ember számára is. Teljesen egyetért a Kormány azon javaslatával, hogy a családokat támogatni kell.

Bebes István polgármester elmondja, hogy Tompa László képviselő-testületi tag érdekes kérdést tesz fel mindenki tudja, hogy az egészségügyi ellátás állami feladat, az államnak kell meghatároznia, hogy különböző egészségügyi intézményekben milyen ellátási formákat alkalmaz. A szülészet létrehozása komoly pénzbe kerül, tehát egy ilyen határozati javaslat megfogalmazásán el kell gondolkodni. Tudja, hogy ez politikai színjáték a képviselő úr részéről, azért elmondja, hogy ő írt levelet a miniszter úrnak a szülészet visszaállítását illetően 2016. november 11-én. Miniszter úr a következőket válaszolta:

*Tisztelt Polgármester Úr!*

*2016. november 11. napján kelt megkeresése kapcsán – melyben az elmúlt időszak születési statisztikái, és a jelentős távolságokra tekintettel javaslatot tesz a körmendi kórház szülészeti osztályának visszaállítására – ezúton rögzítem, hogy a Körmendi Kórház aktív szülészeti osztálya már négy éve megszűnt, azóta a Körmend vonzáskörzetében élő betegek aktív szülészeti, nőgyógyászati ellátása a Markusovszky Egyetemi Oktatókórházban, Szombathelyen történik.*

*A körmendi szülészeti osztályon a bezárás előtt mindösszesen évi 200 alatti szülés történt, mely szülésszám mellett az aktív szülészeti tevékenység fenntartása irracionális, és magas betegkockázattal jár. A körmendi Battyány-Strattman Kórház jogutójaként funkcionáló Markusovszky Egyetemi Oktatókórház számos betegellátással kapcsolatos jogorvoslatban kell, hogy helytálljon, mely a körmendi kórház 2012.év előtti tevékenységével áll összefüggésben.*

*Megjegyzem, az egészségügy rendelkezésére álló források optimális felhasználásába legkisebb mértékben sem illeszthető a körmendi szülészet visszaállítása túl azon, hogy a minimumfeltételek megteremtésére sincs mód.*

*A Markusovszky Egyetemi Oktatókórház egyébiránt működtet aktív szülészeti-nőgyógyászati osztályt Celldömölkön, ahol jelentősebb számú, átlagban összesen évi 500 szülés történik. Ez a szülésszám egy aktív szülészeti kórházi osztály fenntartását már indokolttá tesz, noha gazdaságilag nem racionális. A járóbeteg-ellátás és az egynapos sebészeti ellátás keretében végzett nőgyógyászati tevékenység, és a terhes-gondozás egyebekben Körmenden folyik, és azon szülész orvosok, akik Körmenden dolgozta, a Markusovszky Egyetemi Oktatókórházban végzik a fekvőbeteg-ellátáshoz kötött munkájukat.*

*Végül megjegyzem, hogy a 2012. év közepén történt átállás jelentős nehézség nélkül történt, és a betegellátás négy éve zavartalanul folyik, így a körmendi kórház szülészeti osztályának visszaállítása – álláspontom szerint nem indokolt.*

*Kérem tisztelt Polgármester Urat, hogy válaszomat szíveskedjen elfogadni.*

*Budapest, 2017. január 18.*

 *Üdvözlettel:*

 *aláírás*

 *Dr. Ónodi-Szűcs Zoltán*

 *bélyegző*

Bebes István polgármester elmondja, hogy azért olvasta fel a levelet, hogy a képviselők lássák és tudják, hogy nem ez volt az egyedüli alkalom, amikor hallgatott azokra a kérésekre, amelyeket megfogalmaztak különböző szervezetek, és most is ezt teszi, ezért a képviselő-testület bölcsességére bízza azt, hogy az előterjesztést napirendjére tűzi-e. Azt gondolja, hogy azt a szándékot, amit Tompa László képviselő el szeretett volna érni, ő, mint a város polgármestere a város megbízásából megfogalmazta, a választ megkapta a város.

Bebes István polgármester kéri a képviselő-testületet, hogy döntsön arról, hogy a Tompa László által benyújtott előterjesztést napirendjére veszi-e.

*A Képviselő-testület az előterjesztés napirendre vételét 1 igen, 6 nem szavazattal, 4 tartózkodás mellett elutasítja.*

Bebes István polgármester elmondja, hogy a következő döntést a Faludi Ferenc Könyvtár által az EFOP-4.18.16 azonosítójú pályázati felhívásra benyújtandó pályázat napirendre vételéréről kell meghozni. Önerőt nem igénylő pályázat megtárgyalásáról van szó. Kérdezi, hogy a képviselő-testület támogatja-e a napirendre vételt.

*A Képviselő-testület az előterjesztés napirendre vételét 11 szavazattal támogatja.*

Bebes István polgármester elmondja, hogy a pályázat a 14. pontba kerüljön be, kéri a módosított napirend elfogadását.

A Képviselő-testület a javaslatot 11 igen szavazattal elfogadja, és a következő napirendet hagyja jóvá:

# N A P I R E N D

Nyílt ülés keretében:

1. Beszámoló a polgármester két ülés közötti munkájáról

Előterjesztő: **Bebes** **István** polgármester

1. Tisztségviselő választás

Előterjesztő: **Bebes István** polgármester

1. 2016. évi költségvetési rendelet módosítása

Előterjesztő: **Bebes** **István** polgármester

1. Beszámoló a Körmend múltja, jelent és Jövője Közhasznú Alapítvány 2016. évi tevékenységéről

Előterjesztő: **Bebes István** polgármester

1. Körmend város Közbiztonságáért Közalapítvány beszámolója

Előterjesztő: **Bebes István** polgármester

1. Beszámoló a Batthyany Strattmann László Kórházért Közalapítvány 2016. évi tevékenységéről

Előterjesztő: **Bebes István** polgármester

1. Körmenden Foglalkoztatottakért Közalapítvány beszámolója 2016. évről

Előterjesztő: **Bebes István** polgármester

1. Kovatsik és Társai Temetkezési Bt. beszámolója a 2016. évről

Előterjesztő: **Bebes István** polgármester

1. Sipos József megbízott erdész 2016. évi beszámolója

Előterjesztő: **Bebes István** polgármester

1. Döntés Körmend város településrendezési eszközeinek felülvizsgálata során

Előterjesztő: **Bebes István** polgármester

1. Részvényértékesítés megtárgyalása

Előterjesztő: **Bebes István** polgármester

1. Az önkormányzati ASP központhoz történő csatlakozással kapcsolatos pályázat benyújtása

Előterjesztő: **Bebes István** polgármester

1. Pályázat benyújtása Visegrádi Alaphoz

Előterjesztő: **Bebes István** polgármester

1. Faludi Ferenc Könyvtár által az EFOP-4.18.16 azonosítójú pályázati felhívásra benyújtandó pályázat

Előterjesztő: **Bebes István** polgármester

1. A Közös Önkormányzati Hivatal létrehozásáról szóló megállapodás módosítása

Előterjesztő: **Bebes István** polgármester

1. Hulladék közszolgáltatási szerződés megszüntetése

Előterjesztő: **Bebes István** polgármester

1. Március 15-i nemzeti ünnep programterve

Előterjesztő: **Bebes István** polgármester

- Jelentés az előző ülésen elhangzott interpellációkra tett intézkedésekről.

 Előterjesztő: **Forró Szilvia** irodavezető

- Interpellációk

**N A P I R E N D:**

**1./ Beszámoló a polgármesternek a két ülés között tett fontosabb intézkedéseiről, eseményekről**

Előterjesztő: **Bebes István** polgármester

#  Bebes István elmondja, hogy január 27-én részt vett a Rázsó Imre Szakgimnázium és Szakközépiskola szalagavató ünnepségén. Az ezt követő héten nem tartózkodott Magyarország területén, ekkor kapta alpolgármester úr lemondó levelét, amelyet tudomásul vett és hazaérkezése után jelezte is a nyilvánosság felé. Február 7-én megbeszélést folyatott a Megyei Közgyűlés elnökével az aktualitásokról, legfőképpen arra szeretett volna választ kapni, hogy a benyújtott pályázatok eredménye mire várható. Február 9-én előkészítő megbeszélést folytatott az Alterrába fesztivál szervezőjével. Február 10-én a Vas Megyei Szociális és Gyermekvédelmi Főigazgatóság vezetőjével, dr. Huszár Lillával tárgyalt. Február 11-én részt vett a város kulturális, művészeti közösségei, egyesületei, klubjai és intézményei részvételével szervezett „Civil Fórum”-on. Február 14-én megbeszélést folytatott a Nemzeti Infrastruktúra Fejlesztő Zrt. képviselőjével, a Főépítésszel és a Városfejlesztési, Építéshatósági Iroda vezetőjének részvételével az M8- as gyorsforgalmi útról. Február 15-én a Nemzeti Média- és Hírközlési Hatóság képviselőjével tárgyalt. Február 16-án egyeztetést folytatott a Müllex- Körmend Kft. ügyvezetőjével, továbbá tárgyalt a GINOP Nemzeti Kastély- és Várprogram Turisztikai célú fejlesztéseinek támogatása projekt keretében benyújtandó „A körmendi Batthyány Kastély turisztikai célú fejlesztése” című pályázat kapcsán. Február 18-án részt vett a 7. szarvaskendi Gasztronómiai Fesztiválon. Február 20-án részt vett a Vas Megyei Rendőr- Főkapitányság 2016. évet értékelő parancsnoki értekezletén. Február 24-én részt vett a Szent László Nyugdíjas Egyesület közgyűlésén, ahol az elnökségi beszámoló 2016. évről, a 2017-es évi munkaterv volt napirenden. Február 27-én megbeszélést folytatott a Nemzeti Fejlesztési Minisztérium Közlekedéspolitikáért felelős államtitkárával az M8-as gyorsforgalmi úttal kapcsolatban, csapadékelvezetés, zajvédelem, kisajátítás kapcsán kértek korrekt tervezést.

Bebes István polgármester kéri a beszámoló elfogadását.

*A Képviselő-testület a beszámolót 10 igen, 1 tartózkodás mellett elfogadja.*

**2./ Tisztségviselő választás**

 Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Alpolgármester úr lemondására tekintettel alpolgármestert kell választania a testületnek. A törvény szerint a képviselő-testület a polgármester javaslatára, titkos szavazással választja meg az alpolgármestert, úgyhogy kér mindenkit erre figyelni a szavazás során. Ismerteti javaslatát: Czvitkovics Gyulát javasolja alpolgármesternek megválasztani. Jelzi, hogy Czvitkovics Gyula már volt Körmend város alpolgármestere, úgy gondolja, hogy minden tekintetben alkalmas arra, hogy az alpolgármesteri teendőket el tudja látni. Kérdezi képviselő urat, hogy a jelölést elfogadja-e.

Czvitkovics Gyula képviselő-testületi tag elmondja, hogy elfogadja a jelölést azzal, ha megválasztják, akkor a mai nappal lemond a bizottsági elnöki tisztjéről.

Bebes István polgármester kérdezi, hogy valakinek van-e más irányú javaslata az alpolgármester személyét illetően.

*Egyéb javaslat nem hangzik el.*

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 8 igen, 1 nem szavazattal, 2 tartózkodás mellett elfogadja, és a következő határozatot hozza:

**7/2017.(II.28.) önkormányzati határozat**

Körmend város Önkormányzata Képviselő-testülete úgy dönt, hogy tagjai sorából **Czvitkovics Gyula** személyt alpolgármesterré választja. Az alpolgármester megbízatása megválasztásával, a megválasztása napján jön létre.

Bebes István polgármester elmondja, hogy a megválasztott alpolgármester eskütételére kerül sor, kér mindenkit, hogy az eskütételhez álljon fel.

*Czvitkovics Gyula eskütételére kerül so*

Bebes István alpolgármester elmondja, hogy a megválasztott alpolgármester bizottsági elnöki tisztségéről való lemondására tekintettel bizottsági elnököt is kell választani. Maga részéről Tóth Gábor képviselőt javasolja bizottsági elnöknek. Kérdezi képviselő urat, hogy elfogadja-e a jelölést.

Tóth Gábor képviselő-testületi tag a jelölést elfogadja.

Bebes István polgármester kérdezi, hogy van-e más javaslat.

*Egyéb javaslat nem hangzik el.*

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 8 igen, 2 nem szavazattal, 1 tartózkodás mellett elfogadja, és a következő határozatot hozza:

**8/2017.(II.28.) önkormányzati határozat**

Körmend város Önkormányzata Képviselő-testülete úgy dönt, hogy a Városfejlesztési és Városüzemeltetési Bizottság elnökének **Tóth Gábor** személyt választja meg Czvitkovics Gyula lemondására tekintettel.

Bebes István alpolgármester elmondja, hogy Szabó Ferenc Bűnmegelőzési és közbiztonsági bizottsági elnöki tisztségéről való lemondására tekintettel új bizottsági elnököt is kell választani. Maga részéről Czvitkovics Gyula alpolgármestert javasolja bizottsági elnöknek. Kérdezi alpolgármester urat, hogy elfogadja-e a jelölést. Kérdezi, hogy van-e más javaslat.

Czvitkovics Gyula alpolgármester a jelölést elfogadja.

*Egyéb javaslat nem hangzik el.*

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 8 igen szavazattal, 3 tartózkodás mellett elfogadja, és a következő határozatot hozza:

**9/2017.(II.28.) önkormányzati határozat**

Körmend város Önkormányzata Képviselő-testülete úgy dönt, hogy a Bűnmegelőzési és Közbiztonsági Bizottság elnökének **Czvitkovics Gyula** személyt javasolja megválasztani a Bizottság előtt.

**3./ 2016. évi költségvetési rendelet módosítása**

 Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy februárban tudja utoljára módosítani a testület az előző évi költségvetést. Központi és saját hatáskörös előirányzat rendezésekről van szó, érintve az utak felújítására kapott 50 millió forintos támogatást, az egyes intézmények működésével kapcsolatos állami normatívákat, lakásfelújításokat.

Faragó Gábor képviselő-testületi tag a Pénzügyi és Közbeszerzési Bizottság véleményét tolmácsolva támogatja a rendeleti javaslat elfogadását.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a rendeleti javaslat elfogadását.

Czvitkovics Gyula képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a rendeleti javaslat elfogadását.

Körmend Város Önkormányzata Képviselő-testülete a javaslatot 9 igen szavazattal, 2 tartózkodás mellett elfogadja, és a következő rendeletet alkotja:

**2/2017.(III.1.) önkormányzati rendelet**

Körmend Város Önkormányzata 2016. évi költségvetési rendeletének módosítása

**4./ Beszámoló a Körmend múltja, jelene és Jövője Közhasznú Alapítvány 2016. évi tevékenységéről**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy a beszámoló részletes, azt nem kívánja kiegészíteni. Megállapítja, hogy az alapítvány képviseletében nincs jelen senki.

Tompa László képviselő-testületi tag elmondja, hogy az újságban lehetett olvasni azt, hogy Szabó Ferenc régi alpolgármester könyveinek kiadását az önkormányzat is támogatta. A beszámolóból nem derül ki, hogy konkrétan miket támogatott, ezért kérdezi a Körmend múltja, jelene és Jövője Közhasznú Alapítvány támogatta-e ezeknek a könyveknek a kiadását.

Bebes István polgármester elmondja, hogy erre csak az alapítvány elnöke tud választ adni, ezért írásban megkeresik őt, majd a választ ismertetik Tompa László képviselő úrral.

Faragó Gábor képviselő-testületi tag, mint a közalapítvány felügyeleti bizottságának az elnöke elmondja – kevés kivétellel minden bizottsági ülésen részt vett –, hogy nem volt ilyen jellegű támogatás. Az előterjesztésben le van írva, hogy 2,6 millió forinttal támogatta az alapítvány a körmendi rendezvényeket, legyen az sport, kultúra, egyéni utánpótlás, versenyző. A Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 10 igen szavazattal, 1 tartózkodás mellett elfogadja, és a következő határozatot hozza:

**10/2017.(II.28.) önkormányzati határozat**

Körmend város Önkormányzata Képviselő-testülete megismerte és elfogadja a Körmend múltja, jelene és Jövője Közhasznú Alapítvány 2016. évi tevékenységéről szóló beszámolót.

**5./ Körmend város Közbiztonságáért Közalapítvány beszámolója**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy ezt a beszámolót sem szeretné kiegészíteni. Jelen van az ülésen Horváth Tibor alapítvány elnök, a felmerülő kérdéseket neki lehet feltenni.

*Kérdés nem hangzik el.*

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat elfogadását.

Geosics László képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Czvitkovics Gyula képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 11 igen szavazattal elfogadja, és a következő határozatot hozza:

**11/2017.(II.28.) önkormányzati határozat**

Körmend város Önkormányzata Képviselő-testülete a Körmend város Közbiztonságáért Közalapítvány 2016. évi tevékenységéről készült beszámolót elfogadja.

**6./ Beszámoló a Batthyany-Strattmann László Kórházért Közalapítvány 2016. évi tevékenységéről**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy a megye egyik meghatározó alapítványáról van, és szerencsére minden évben nagyobb összegű adományokat tehet az alapítvány a felajánlások révén.

Auer Miklós képviselő-testületi tag elmondja, hogy több embertől hallotta, hogy elégedettek a kórház kivitelezésével, csupán egy kérés fogalmazódott meg, a várakozás idejére egy italautomata elhelyezésére – kávé, tea – lenne szükség.

Bebes István polgármester elmondja, hogy az alapítvány elnökének jelezni fogja a kérést.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 11 igen szavazattal elfogadja, és a következő határozatot hozza:

**12/2017.(II.28.) önkormányzati határozat**

Körmend város Önkormányzata Képviselő-testülete a Batthyany Strattmann László Kórházért Közalapítvány 2016. évi működéséről szóló beszámolót elfogadja, egyúttal megköszöni a Közalapítvány egész éves munkáját, és kéri, hogy a Közalapítvány lehetőség szerint a jövőben is járuljon hozzá Körmend értékeinek gyarapításához.

**7./ Körmenden Foglalkoztatottakért Közalapítvány beszámolója 2016. évről**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy ahogy az előterjesztésből is kitűnik, az alapítvány felajánlást tett a város felé. A felajánlás a közfoglalkoztatotti programhoz kapcsolódik, mivel az január végén véget ért, bár már látszanak a körvonalak, de még nem indult újra. Ugyanakkor a városban lévő közterületi munkák nem várhatnak erre a központi döntésre. Az alapítvány felajánlása ezen átmenti időszakban segítheti a közfoglalkoztatást a városban, 10-12 ember egyszerűsített foglalkoztatását tervezik.

Faragó Gábor képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 11 igen szavazattal elfogadja, és a következő határozatot hozza:

**13/2017.(II.28.) önkormányzati határozat**

1. Körmend város Önkormányzata Képviselő-testülete a Körmenden Foglalkoztatottakért Közalapítvány 2016. évi pénzügyi –vagyoni helyzetéről készült tájékoztatást tudomásul veszi.
2. Körmend város Önkormányzata Képviselő-testülete úgy dönt, hogy a Körmenden Foglalkoztatottakért Közalapítvány felajánlását elfogadva, támogatási szerződést köt a Közalapítvánnyal annak érdekében, hogy Körmenden a 2017-ben induló új közfoglalkoztatási program kezdetéig is a „közfoglalkoztatás” (a rendelkezésre álló munkaerő) folyamatosan biztosított legyen annak érdekében, hogy a városban tavasszal jelentkező munkálatok elvégzésére kerülhessenek. Az Önkormányzat a támogatást köszönettel elfogadja, és vállalja, hogy azt a támogatási szerződés szerinti célra használja fel, és azzal 2017. december 31-ig elszámol a Közalapítvány előtt.

**8./ Kovátsik és Társai Temetkezési Bt. beszámolója a 2016. évről**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy a Kovátsik és Társai Temetkezési vállalkozás éves beszámolója van napirenden. A beszámoló révén az Önkormányzat évente megismerheti a temetőfenntartás aktuális helyzetét. Jelzi, hogy a központi temető bővítésével a műszaki iroda foglalkozik, területük jelenleg van erre, ugyanakkor már elindították a Magyar Államnál a további területbővítéshez szükséges kérelmüket. Kérdezi a vállalkozás jelenlévő képviselőjét, hogy a beszámolót kívánja-e kiegészíteni.

Kovátsik Tamás elmondja, hogy - ahogy polgármester úr is mondta- nagy szükség van a temető bővítésére. A földbetemetés és a hamvasztásos temetése aránya 60%-ra emelkedett, egyre inkább a hamvasztásos temetés felé tendálódik a temetési kultúra, ezért is van szükség urnakripták és urnafalak kialakítására, a parcella kialakításoknál a zöld felületek kialakításoknál ők is szeretnének részt venni és egy-két gondolatot megosztani. Alsóberkinél is szükséges a kerítés mellett zöldnövényzet, tuja ültetése, illetve két szeméttároló elhelyezése. Felsőberkiben a kerítés melletti tuják sajnos tönkrementek a külső permetezési munkák és betegségek miatt, ezek kivágása folyamatban van, a pótlásuk - pont ugyanoda nincs lehetőség – szükséges lenne. A körmendi temetőben volt tulajdonosi beruházás, a főbejárat mellett új kerítés építés történt a régi, veszélyes helyére, amit megköszön. A ravatalozó és kiszolgáló épület felújítást igényel. Ez ügyben már időpontot egyeztetett az irodával. A ravatalozó és a hűtőblokk elektromos hálózata annyira elavult, – többször kellett az E.ON szakembereinek segítségét kérni és az ő indoklásuk alapján is elmondhatja – hogy szükséges annak felújítása. Január 1-től a szemétszállítással kapcsolatban változás történt, addig a városgazdálkodás telepén elhelyezett konténerekbe történt a szemét elhelyezése, most van arra lehetőség, hogy direkt a Müllex-hez szállítsanak. Megtakarításként jelentkezhet az eddigi konténer bérlés és szállítás díja, ami több százezer forintot is jelenthet. Külön köszönet jár Körmend Város Gondnokságának, Sövegjártó Zoltánnak és kollégáinak. A Felsőberki temetőben Mindenszentekkor felmerül, hogy nagyon messze van az úttól a ravatalozó, ott egy külső világításra lenne szükség.

Csák Tamás képviselő-testületi tag elmondja, hogy a temetői konténerek – rácsos megoldással – nagyon régiek, folyik ki belőle a szemét, ezt a jövőben orvosolni kéne.

Faragó Gábor képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Tompa László képviselő-testületi tag elmondja, hogy a 2016-os évben 10 millió forintot szántak a kerítés felújításra, ha jól emlékszik, ez 2,8 millióból megvalósult, így a megmaradt összegből a Kovátsik Tamás által kért dolgokat elegánsan ki tudják elégíteni. A temető karbantartása mindenkinek a feladata.

Bebes István polgármester elmondja, hogy valószínűleg elkerülte Tompa László képviselő úr figyelmét az, hogy a városnak van egy költségvetése. A rendelet elfogadása megtörtént, mely tartalmazza azokat a szakmai feladatokat, amiket a képviselő-testület maga elé kitűzött, és amelynek megfelelően fognak haladni. Megjegyzi, hogy elkövetkezendő időszakban ennél jóval több feladatuk lesz, tervezések, előkészületek a temetővel kapcsolatban, melyek komoly költségvetési forrásokat igényelnek.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat elfogadását.

Czvitkovics Gyula képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 11 igen szavazattal elfogadja, és a következő határozatot hozza:

**14/2017.(II.28.) önkormányzati határozat**

Körmend Város Önkormányzata Képviselő-testülete a Kovatsik és Társai Temetkezési Bt 2016.évi beszámolóját megismerte, és elfogadja az abban foglaltakat.

**9./ Sipos József megbízott erdész 2016. évi beszámolója**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy az önkormányzat szerződést kötött a 2016. évi feladatokra Sipos József erdésszel, ez alapján az erdész a beszámolóját benyújtotta. Tavaly egy erdőcsere program valósult meg az Erdészeti Hatóság közreműködésével, erre a beszámoló is utal, köszönik mindenki munkáját.

Czvitkovics Gyula képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 11 igen szavazattal elfogadja, és a következő határozatot hozza:

**15/2017.(II.28.) önkormányzati határozat**

Körmend Város Önkormányzat Képviselő-testülete a megbízott erdész 2016.évi beszámolóját megismerte, és elfogadja az abban foglaltakat.

**10./ Döntés Körmend város településrendezési eszközeinek felülvizsgálata során**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy nem könnyű a helyzetük abból a szempontból, hogy olyan rendezési tervet szeretnének alkotni, amely az önkormányzati és az újabb és újabb lakossági kérelmeket is kezelni tudja. Most is az történt, hogy egyrészt projektjavaslat miatt kell még most időben módosítani a rajzokat, de az eltelt két hónapban is érkeztek olyan lakossági kérések, amiket még most teljesíteni tudnak, később azonban ez bonyolultabbá válik a településképi rendelet és arculati kézikönyv miatt. Inkább úgy döntöttek, hogy még most a testület elé tárják az újabb kérelmeket, nem az új HÉSZ módosítását kezdeményezik.

Dr. Hadnagy Ádám képviselő-testületi tag kérdezi, hogy a 20. pontban szereplő fejlesztésről mit lehet tudni.

Forró Szilvia irodavezető elmondja, hogy az iskolát érintően egy lehetséges pályázati forrás igénybevételével egy uszoda létesítésének lehetőségéről van szó. Ez nem egy már beadott pályázat, hanem annak a lehetőségét szeretnék biztosítani, hogy a városban, az iskola területén ezt, a későbbiek folyamán meg tudják valósítani.

Ferencz Gyula képviselő-testületi tag kérdezi, hogy a kavicsbánya tervezett bővítése melyik irányba fog történni.

Forró Szilvia irodavezető elmondja, hogy a kavicsbányának több évtizedes koncessziós joga van. Ki tudja terjeszteni nyugati irányba is, megpróbál északi irányba is közlekedni, területeket szerezni. Ismereteik szerint a Környezetvédelmi Hatóság nem támogatta ezen irányú törekvéseit.

Auer Miklós képviselő-testületi tag elmondja, hogy a bizottsági ülésen Rápli Pál főépítész úr is részt vett és részletes tájékoztatást adott, azt is elmondta, hogy a kavicsbánya merre fog terjeszkedni.

Czvitkovics Gyula képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslatok elfogadását.

Körmend Város Önkormányzata Képviselő-testülete a javaslatot 11 igen szavazattal elfogadja, és a következő határozatot hozza:

**16/2017.(II.28.) önkormányzati határozat**

Körmend város Önkormányzata Képviselő-testülete a 141/2016. (X.27.) és a 160/2016.(XII.15.) határozatait visszavonja.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 11 igen szavazattal elfogadja, és a következő határozatot hozza:

**17/2017.(II.28.) önkormányzati határozat**

1. Körmend város Önkormányzata Képviselő-testülete a beérkezett partnerségi (lakossági és önkormányzati) kérelmeknek a megalkotandó új helyi építési szabályzaton és szabályozási terven való átvezetését megismerte és kezdeményezi a helyi építési szabályzatnak a beérkezett kérelmek szerinti felülvizsgálatát a táblázatban foglaltak szerinti indoklással, illetve 1 kérelem esetén, az Euro-Buildings Kft. kérelme esetén, a főépítésszel egyeztetve, a Képviselő-testület – a táblázatba foglalt indokolás mentén- az elutasítás mellett dönt.
2. Körmend város Önkormányzata Képviselő-testülete a KÖKA 3000 Kft kérelmét megismerte, és a helyi építési szabályzatnak a kérelem szerinti felülvizsgálatát támogatja azzal, hogy ez ügyben a Képviselő-testület a HÉSZ módosítását a települési arculati kézikönyv megléte birtokában kezdeményezi.
3. Körmend város Önkormányzata Képviselő-testülete a 39/2016.(III.31.) határozatát visszavonja, és kéri jelen eljárásban a Körmend, 382, 409 és 410 hrsz ingatlanokat kiszolgáló útterület törlését felülvizsgálni.
4. Körmend város Önkormányzata Képviselő-testülete felkéri a polgármestert a megalkotandó új helyi építési szabályzaton és szabályozási terv véleményezési eljárás lefolytatására.

Felelős: Bebes István polgármester, főépítész

Határidő: A végleges dokumentáció testület elé történő terjesztésre: 2017. március 31.

**11./ Részvényértékesítés megtárgyalása**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy említették már tavaly a testületnek, hogy átalakítások mennek végbe a Regionális Fejlesztési Holding Zrt-ben. Az önkormányzatnak elenyésző tulajdona van a cégben. A cég tőkeleszállítást hajtott végre, ennek során az önkormányzat is részesedéshez jutott. A Regionális Fejlesztési Holding Zrt. kívánja a részvényeket megvásárolni, névértéken, azaz egy forinton. 6019 részvényről van szó, ez 6019 forint vételárat jelent. Ugyan az önkormányzat részesedése elenyésző a gazdasági társaságban, azt javasolja, hogy a képviselő-testület ennek a javaslatnak ne tegyen eleget, a határozati javaslatot így ne fogadja el. Kérje fel a Regionális Fejlesztési Holding Zrt-t, hogy ettől eltérő ajánlatot tegyen.

Tompa László képviselő-testületi tag kérdezi, hogy mennyi volt a bekerülési értéke ennek a részvénynek. A másik kérdése az lenne, hogy ha jól értelmezi, akkor polgármester úr visszavonja az előterjesztését.

Bebes István polgármester elmondja, hogy nem vonja vissza, hanem módosítja a határozati javaslatot. A határozati javaslat a Regionális Fejlesztési Holding Zrt. javaslata alapján készült, ő eltérő határozati javaslattal élhet. Képviselő úr engedje meg ezt a módosítást neki, hiszen ő is megengedi, hogy Tompa László képviselő úr módosító javaslatokat tegyen.

Dr. Stepics Anita jegyző elmondja, hogy az önkormányzat 800.000 forint értékű részvénnyel rendelkezett a társaságban, akik tőkeleszállítást hajtottak végre, ebből 701.000 forinthoz jutott hozzá az önkormányzat. Amennyiben a testület a polgármester által tett javaslatot fogadja el, akkor polgármester úr kap egy újabb lehetőséget arra, hogy egy kedvezőbb ajánlatról tárgyaljon a gazdasági társasággal.

Tompa László képviselő-testületi tag elmondja, hogy ez azon ritka pillanatok egyike, amikor maximálisan egyetért polgármester úrral.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a módosított javaslatot 11 igen szavazattal elfogadja, és a következő határozatot hozza:

**18/2017.(II.28.) önkormányzati határozat**

Körmend város Önkormányzata Képviselő-testülete úgy dönt, hogy a Regionális Fejlesztési Holding Zrt. gazdasági társaságtól érkezett, Körmend város Önkormányzatának a tulajdonában álló, a Nyugat-Pannon Fejlesztési Zrt. gazdasági társaságban meglévő, 6019 db részvényének vételére érkezett ajánlatot nem fogadja el.

**12./ Az önkormányzati ASP központhoz történő csatlakozással kapcsolatos pályázat benyújtása**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy már volt szó az ASP rendszerről testületi ülésen, Körmendnek 2018-ban kell csatlakozni az egységes programhoz. A hivatal már tájékozódott ez ügyben, látják az előttük álló feladatokat és az ASP rendszer működését illetően is szereztek tapasztalatokat, hogy ez mennyire lesz életképes országos méretben, azt még senki nem tudja. A pályázat lehetősége viszont most nyílt meg számukra, ezért került az előterjesztés a testület elé.

Faragó Gábor képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 11 igen szavazattal elfogadja, és a következő határozatot hozza:

**19/2017.(II.28.) önkormányzati határozat**

Körmend Város Önkormányzatának Képviselő-testülete

* pályázatot kíván benyújtani a „Csatlakoztatási konstrukció az önkormányzati ASP rendszer országos kiterjesztéséhez” című KÖFOP-1.2.1-VEKOP-16 kódszámú pályázati felhívásra, 9 millió forint pályázati támogatásra.
* felhatalmazza a polgármestert a támogatási kérelem benyújtására, valamint a támogatási jogviszony létrejötte esetén a kedvezményezetti kötelezettségek és jogok gyakorlására.

Felelős: polgármester

Határidő: 2017. március 14.

**13./ Pályázat benyújtása Visegrádi Alaphoz**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy a Nemzetközi Visegrádi Alap minden negyedévben pályázatot ír ki kulturális rendezvények támogatására. Körmendnek szerencsére nagyon jó és erős kapcsolatai vannak a cseh Roznov pod Radhostemmel, erre építve szeretnének újabb pályázatot benyújtani, mely a közös zenei programokra épülne, mindez a közönség számára is új élményt jelenthet majd. Fontosnak tartják, hogy a fiatalok között alakuljanak ki olyan kapcsolatok, amikre a jövőben is lehet majd alapozni, ezért őket célozzák meg a pályázattal, ebben a körmendi zeneiskola is nagy szerepet kíván betölteni.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat elfogadását.

Faragó Gábor képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 11 igen szavazattal elfogadja, és a következő határozatot hozza:

**20/2017.(II.28.) önkormányzati határozat**

Körmend Város Önkormányzata Képviselő-testülete

1. **támogatja, hogy a Nemzetközi Visegrádi Alap keretében** a kulturális rendezvényekre vonatkozó pályázati felhívásra Körmend Város Önkormányzata projektvezetőként, Roznov pod Radhostemmel és Povazská Bystricával társulva, „**Three Sounds, One Language**” címmel támogatási kérelmet nyújtson be.
2. felhatalmazza a polgármestert, hogy a projekttel kapcsolatos dokumentumokat aláírja.

Felelős: polgármester

Határidő: 2017. március 1. – a pályázat beadása

**14./ Faludi Ferenc Könyvtár által az EFOP-4.18-16 azonosítójú pályázati felhívásra benyújtandó pályázat**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy a testületi anyag kiküldése után érkezett a kérés a könyvtártól, a pályázat a könyvtári intézményrendszer tanulást segítő infrastrukturális fejlesztései címet viseli. A pályázati felhívás célja az egész életen át tartó tanuláshoz szükséges kulcspotenciák erősítését támogató infrastrukturális feltételek megvalósítása. A pályázat 100%-ban támogatott, önerőt nem igényel. A tervezett pályázati költségvetés 20-30 millió forint közötti, jelenleg is zajlik a pályázati költségvetés összeállítása.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 11 igen szavazattal elfogadja, és a következő határozatot hozza:

**21/2017.(II.28.) önkormányzati határozat**

Körmend város Önkormányzata, mint a Körmendi Kulturális Központ, Múzeum és Könyvtár fenntartója megismerte az intézmény által az **EFOP-4.18-16** kódszámú, „**A könyvtári intézményrendszer tanulást segítő infrastrukturális fejlesztései”** című pályázati felhívásra benyújtandó pályázatot, és mint fenntartó, egyúttal mint a városi könyvtár épületének helyt adó ingatlan tulajdonosa is úgy dönt, hogy támogatja az intézmény által benyújtandó pályázatot, egyúttal felhatalmazza a polgármestert a pályázathoz szükséges nyilatkozatok megtételére.

**15./ A Közös Önkormányzati Hivatal létrehozásáról szóló megállapodás módosítása**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy az ASP pályázat miatt van szükség a Csákánydoroszlóval kötött megállapodás módosítására, amely során nevesíteni kell azt az önkormányzatot, amely a közös pályázatot benyújthatja.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 11 igen szavazattal elfogadja, és a következő határozatot hozza:

**22/2017.(II.28.) önkormányzati határozat**

Körmend Város Önkormányzatának Képviselő-testülete úgy dönt, hogy

1. a Körmendi Közös Önkormányzati Hivatal létrehozásáról szóló, Csákánydoroszló Község Önkormányzatával kötött megállapodást módosítja akként, hogy a megállapodás 19. pontja kiegészül az alábbiakkal:

***„A szerződő felek megállapodnak továbbá abban, hogy a jövőbeni pályázati felhívások esetében a közös önkormányzati hivatalt fenntartó mindkét önkormányzat nevében, a közös önkormányzati hivatal székhelyének feladatait ellátó Körmend Város Önkormányzatának polgármestere nyújthat be támogatási kérelmet, mely felhatalmazás a támogatási kérelem pozitív elbírálása esetén a kedvezményezetti kötelezettségek teljesítésére is kiterjed a polgári jog ajánlati kötöttségekre vonatkozó szabályai alapján.”***

1. A Képviselő-testület felhatalmazza a polgármestert a módosításokkal egységes szerkezetbe foglalt megállapodás aláírására.

Felelős: polgármester

Határidő: 2017. március 31.

**16./ Hulladék közszolgáltatási szerződés megszüntetése**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy a térségben minden önkormányzatot megkeresett az STKH Sopron és Térsége Hulladékgazdálkodási Nonprofit Kft. Mindenkinek látnia kell azt, hogy a hulladék közszolgáltatás átalakítása még most is tart. Ennek része az, amit most tárgyal az önkormányzat, a térségben a hulladékszállítást az STKH Nonprofit Kft. keretein belül kívánják elláttatni, amelynek alvállalkozójaként ténykedhet tovább a Müllex Kft. A feladat látnivalóan állami kézben összpontosul, de akár az állam, akár az önkormányzat a feladatellátó, a lakosság nem érezhet semmit a feladatellátás mögötti strukturális váltásból.

Auer Miklós képviselő-testületi tag elmondja, hogy utánanézett a dolognak és megállapította, hogy ez a cég 100%-ban Sopron városának tulajdonában lévő cég. A második oldal utolsó bekezdését olvasva kérdezi, hogy mi értelme van a szolgáltató váltásnak, ha továbbra is a Müllex Kft. végzi el a feladatot.

Bebes István polgármester elmondja, hogy ezt a Nemzeti Hulladékgazdálkodási Koordináló és Vagyonkezelő Zrt. kéri az önkormányzatoktól. Természetesen lehet ettől eltérő döntést is hozni, azonban akkor jönnek a következő feladatok, amikkel kapcsolatban megint az önkormányzatnak kell dönteni. Részt vett a Müllex Kft. taggyűlésén, ahol egyértelműen jelezték azt, hogy ezt a közszolgáltatási feladatot a térségben ők fogják elvégezni.

Tompa László képviselő-testületi tag elmondja, hogy az előterjesztést nem tudja támogatni, mivel azt tapasztalta, hogy amikor a kórház kezelése megváltozott, a labor léte is megkérdőjeleződött. Nem tudtak beleszólni a migránstábor kialakításába. Meg van róla győződve, hogy ha Müllex-et egy alvállalkozó fogja üzemeltetni, akkor ismét körmendi munkahelyek fognak veszélybe kerülni úgy, hogy nem tudnak hatást gyakorolni rájuk, hiszen egy soproni üzemeltetőnél kellene eljárni. Biztos abban, hogy a polgármester meg fogja írni a levelet, de elutasító, nemleges válasz fog rá érkezni. Kéri a tisztelt képviselő-testületet, hogy ezt az előterjesztést ne támogassa. A körmendieknek Körmendért kell összefogni, ha a Müllex egy másik alvállalkozó alá kerül be, akkor a munkahelyek is veszélybe kerülnek. Nem beszélve arról, hogy a térségnek van egy környezetvédelmi államtitkára, aki el tudja azt intézni, hogy ez így maradjon.

Bebes István polgármester elmondja, hogy Tompa László képviselő megint olyan dolgokat vetett fel, amiket értékelni szeretne, de nem tud. Az állami feladatellátás tekintetében a közszolgáltatási feladatokat az állam látja el, hogyan gondolta képviselő úr, hogy majd ők mondják meg a Magyar Államnak, hogy a feladatokat hogyan végezzék el saját keretein és saját működésén belül? Vagy úgy gondolja képviselő úr, hogy majd Körmend alkot egy kis szigetet és önállóan fognak hulladékelszállítási tevékenységet végezni? Láthatóan képviselő úr nem teljesen van tisztában a fogalmakkal, ugyanis, ha megnézi a Müllex Kft. tulajdonosi szerkezetét, akkor mindjárt egy érdekességet tapasztalhat. Az önkormányzatnak 4,25 % részesedése van a cégben. Gondolkodjon el egy pillanatra a képviselő úr, hogy ki is a tulajdonos. Zalaegerszeg Megyei Jogú Város Önkormányzata. Megkérdezi, hogy ezen kívül képviselő úr még mit szeretne tenni. A tulajdoni részével a megállapodást az önkormányzat nem tudja irányítani. A Nemzeti Hulladékgazdálkodási Koordináló és Vagyonkezelő Zrt. egyeztet, megkeresi a térség összes önkormányzatát, akik persze támogatják és csatlakoznak, Körmend pedig kitűzi a zászlót, valószínűleg a fehéret, és majd valaki el fogja dönteni azt, hogy ki szállítja el a hulladékot. A Katasztrófavédelem fogja azt kijelölni és valószínűleg ugyanezt a döntést fogja hozni. Becsüli képviselő úr harcait, ezek általában végvári harcok, azonban azt gondolja, hogy hiába akar V. Németh Zsolt zászlaja alá bújni, ő is valószínűleg ugyanezzel a javaslattal élne, hogy az állami feladat ellátást a legtökéletesebben meg lehessen oldani Itt és most ezt a feladat. Ráadásul a Müllex Kft. is ezt támogatja. Képviselő úr megteheti, hogy nem támogatja ezt, becsüli őt ebben a harcban, de engedje meg, hogy ő ezt támogassa, hiszen neki az az érdeke, hogy a hulladékot elszállítsák Körmendről, a szállítás ára ne legyen magas, lehetőség szerint ezeken az értékeken maradjon. A körmendi lakosoknak az a lényeg, hogy ez tökéletesen meg tudjon valósulni a hulladék szállítás.

Ferencz Gyula képviselő-testületi tag elmondja, hogy NHKV regionális területekre osztotta az országot, a határt éppen Vas megye szélén húzták meg, ami a tájékoztatások szerint egyáltalán nem végleges, módosításokat lehet rajta végrehajtani. A Müllex Kft. ezt a megállapodás nem tartja rossznak, már csak azért sem, mert a hulladékgyűjtés veszteséges. Körmend viselné ezt a veszteséget, ha nem csatlakoznának egyik régióhoz sem, mindemellett a szolgáltatást el kéne végezni, aminek ténylegesen az lenne az eredménye, hogy elbocsátások lennének. Senki nem örül a változásnak, de a Müllex Kft. nem fél ettől és áldásukat adják a változásra.

Faragó Gábor képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Czvitkovics Gyula képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Bebes István polgármester elmondja, hogy a képviselő-testület előtt megjelenő kérdésekben - amelyek országos hatáskörű feladatot jelentenek - kezdeményezhetnek önálló döntési jogosítványokat, ami elég sok pénzbe kerül. Egy önkormányzat költségvetése véges. Komoly veszélyeket rejt magában, ha egy képviselő, vagy képviselő-testület olyan javaslatokat tesz, ami komoly kiadásokkal sújtja a várost. Kérdés az, hogy akkor majd hogyan tudnak üzemeltetni óvodákat, hogyan tudnak különböző közfeladatokat ellátni, hogyan tudnak felújításokat végrehajtani a költségvetésből. Azt gondolja, hogy ilyenkor mindig egy picit el kell gondolkodni. A Müllex azóta is működik, mindig igyekszik bővíteni, további bővítés érdekében most is pályázatot nyújtanak be, létszámfelvételben gondolkodnak. A korábban elhangzottak nem állják meg a helyüket. Nem mondja, hogy képviselő úr támogassa a döntést, csak lássa be azt, hogy megpróbálják normális irányba fordítani az élet kerekét, abba az irányba, amely jelen pillanatban a legbiztonságosabb működtetést teszi lehetővé egy cég életében.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 10 igen, 1 nem szavazattal elfogadja, és a következő határozatot hozza:

**23/2017.(II.28.) önkormányzati határozat**

1. Körmend város Önkormányzata Képviselő-testülete a Nemzeti Hulladékgazdálkodási Koordináló és Vagyonkezelő Zrt. –től és az STKH Sopron és Térsége Környezetvédelmi és Hulladékgazdálkodási Nonprofit Korlátolt Felelősségű Társaságtól érkezett megkeresés nyomán úgy dönt, hogy a települési hulladékszállítási feladatok ellátására a Müllex Kft-vel kötött közszolgáltatási szerződést közös megegyezéssel, 2017. március 31-i hatállyal megszünteti azzal, hogy a szerződés megszűntetésével kapcsolatban egyik félnek sincs a másik féllel szemben ki nem elégített igénye vagy követelése.
2. Körmend város Önkormányzata Képviselő-testülete úgy dönt, hogy a közbeszerzésekről szóló 2015. évi CXLIII. törvény 9 § (1) bekezdés j) pontjában foglaltak alapján 2017. április 1-i hatálybalépéssel szerződést köt az STKH Sopron és Térsége Környezetvédelmi és Hulladékgazdálkodási Nonprofit Korlátolt Felelősségű Társasággal a települési hulladék elszállítása kapcsán határozott időre, 2017. december 31-ig szólóan. A megkötendő szerződésben a jelenlegi közszolgáltatási szerződésbe beépített, önkormányzati érdekeket szolgáló kikötéseket szerepeltetni kell. A Képviselő-testület felhatalmazza a polgármestert a szerződés megkötésére, amelynek megtörténtéről a Testületet tájékoztatni kell.

**17./ Március 15-i nemzeti ünnep programterve**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy a programtervet megkapták, kéri a javaslatokat a szónok személyét illetően.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva elmondja, hogy a bizottság Bebes István polgármester urat kéri fel a március 15-i ünnepség szónokának. Amennyiben a felkérést elfogadja, a bizottság támogatja a határozati javaslat elfogadását.

Tompa László képviselő-testületi tag Czvitkovics Gyula alpolgármester urat javasolja szónoknak.

Bebes István polgármester elfogadja a felkérést.

Czvitkovics Gyula alpolgármester a felkérést nem fogadja el, támogatja polgármester úr ebbéli tevékenységét.

Bebes István polgármester kéri a határozati javaslat elfogadását.

*Bebes István polgármester nem vesz részt a szavazásban.*

Körmend Város Önkormányzata Képviselő-testülete a javaslatot 8 igen szavazattal, 2 tartózkodás mellett elfogadja, és a következő határozatot hozza:

**24/2017.(II.28.) önkormányzati határozat**

Körmend város Önkormányzata Képviselő-testülete az 1848/49-es forradalom és szabadságharc 169. évfordulója alkalmából megrendezendő városi ünnepség szónokának **Bebes István** személyt kéri fel tisztelettel.

**Jelentés az előző ülésen elhangzott interpellációkra tett intézkedésekről.**

Előterjesztő: **Forró Szilvia** irodavezető

*(Az előterjesztés írásos anyaga a jegyzőkönyvhöz mellékelve.)*

Tompa László képviselő-testületi tag a hó eltakarításra kapott választ nem fogadja el.

Bebes István polgármester kérdezi - mivel a képviselő úr nem fogadta el a választ - hogy a Testület elfogadja-e?

Körmend Város Önkormányzata Képviselő-testülete az interpellációra adott választ 8 igen, 1 nem szavazattal, 2 tartózkodás mellett elfogadja, és a következő határozatot hozza:

**25/2017.(II.28.) önkormányzati határozat**

Körmend város Önkormányzata Képviselő-testülete Tompa László képviselőnek a hóeltakarítás ügyében tett interpellációjára adott választ elfogadja.

Auer Miklós, Bán Miklós és Ferencz Gyula képviselő-testületi tagok az interpellációra kapott választ elfogadják. Bán Miklós elmondja, hogy a benzinkút mellé a változatosság kedvéért egy karácsonyfát is tettek.

Bebes István polgármester kéri az irodát, hogy a problémára keressenek megoldást.

**Interpellációk:**

Ferencz Gyula képviselő-testületi tag elmondja, hogy

* a József Attila utca 2. előtt a közvilágítás kb. két hónapja szünetel
* a József Attila utca 4. előtt beszakadt a járda – ezt tavaly ősszel jelezte – azóta a lyuk még nagyobb lett
* a Rákóczi utca déli szerviz útján egy víznyelő annyira lesüllyedt, hogy már balesetveszélyes

Bán Miklós képviselő-testületi tag elmondja, hogy

* korábban már említette a Hunyadi és Thököly utca közötti kis átjárót, most térdig ér ott a sár

Auer Miklós képviselő-testületi tag elmondja, hogy

* az Alkotás utca és a Kossuth Lajos utca kereszteződése töltésre épült út. Az aszfalt reped, eső után egyre nagyobb ott a tócsa, úgy gondolja, hogy a töltésnél valami vízfolyás lehet. Mielőtt beszakad, egy szakembernek azt meg kellene néznie.
* ugyanez a probléma a Mozinál, a járdánál
* szintén ez a probléma a Munkácsy utca és a Rákóczi utca kereszteződésénél, a kórház sarkánál
* a híd elől eltűntek a betongolyók, viszont maradt ott szögvas, vagy köracél
* a Dózsa utca végefelé, a Munkácsy utca környékén vannak olyan fák, amelyek belógnak az út szelvény fölé, a 3,5 tonnás nagyobb, dobozos autók elérik azt, meg kellene vizsgálni, hogy kié a fa, a lakóké, vagy az önkormányzaté. Elmondja, hogy nem szeretné, hogy azt gondolják, hogy ő akar fát kivágatni.

Tompa László képviselő-testületi tag elmondja, hogy

* az ülésre jövet jelezték neki, hogy ebéd után viharos szél támadt, ami a Mozi tetejéről dobálja a cserepeket, kéri ezt a városgondnokság fel tolmácsolni, hiszen még van fél óra az iskola befejezéséig
* felreppent a városban az a hír, miszerint a labort a szombathelyi Markusovszky Kórházba fogják elhelyezni. A körmendi labor napi szinten 200 vizsgálatot hajt végre, Szentgotthárdról, az Őrségből, Körmendről, Vasvárról a háziorvosoktól ide érkeznek a vérminták. A munkahely megőrzés érdekében kéri polgármester urat, hogy írjon levelet a Markusovszky Kórház irányába, hogy ezek a hírek mennyire igazak
* sem a Városfejlesztési bizottság ülésén, sem a mai képviselő-testületi ülésen nem hangzott el, a posta mögötti parkolókkal kapcsolatosan az, hogy az üzletek megkeresést kaptak, miszerint a parkoló kövét felszedik, megegyenesítik és újra lerakják. Ez a levél polgármester úrtól ment ki, a beruházás értéke 6,5 millió forint. Felmerült a kérdés, hogy 4-5,5 millió forintból nem a régivel, hanem új kövekkel meg lehetne oldani
* szeretné jegyző asszonyt interpellálni. A tavalyi évben jelezte, hogy népszavazást szeretnének kezdeményezni, a kérelmet megfogalmazta jegyző asszony irányába, az aláírásgyűjtő ívvel együtt át is adja azt, kéri annak hitelesítését. A népszavazás kezdeményezője a ProKörmend Városszépítő Egyesület, melynek ő az elnöke.

Bebes István polgármester kérdezi, hogy most Tompa László képviselő mivel kapcsolatban interpellálja jegyző asszonyt. Folyamatosan gyártja a beadványokat, amiknek se füle, se farka, értelme nem sok van. Nyilván ez szól a médiának, hogy ő most valami izgága tevékenységet végez itt el. Ezt nyugodtan behozhatta volna a jegyző asszonyhoz tulajdonképpen valamikor. Jegyző asszony majd megvizsgálja a kezdeményezést.

Az, hogy egy megkeresés kimegy az emberek felé, az nem jelenti azt, hogy az adott feladat abban a pillanatban meg is valósul. Lakókat nem keresnek meg, szervezeteket keresnek meg, megkeresik azt, aki az adott helyen a feladatot elvégzi, vagy éppenséggel az adott parkolót használja. Némely esetben magánszemélyek ott nem tudnak leparkolni és természetesen kérik tőlük a hozzájárulást. Nem azt jelenti, hogy ajánlatkéréssel próbálják meg őket megkeresni, nem azért vannak, hogy lobbitevékenységet vállaljanak el, hogy az egyik vállalkozó nem 6,5 hanem 5,5 millióért végzi el a feladatot, miközben azt sem tudják, hogy milyen műszaki tartalom van mögötte. Engedje meg képviselő úr, hogy ezeket az interpellációkat, kérdéseket meg se hallja. Az, hogy ő a kórházzal kapcsolatban szeret jól értesült lenni és mindig hall valamit, ez már csak természetes számára. A levelet meg fogja írni. Látható, hogy képviselő úrnak az az érdeke, hogy zűrzavart próbáljon meg kelteni bármilyen intézmény, városbeli tevékenység mögött, a zűrzavar fontos az ő számára, ehhez jó munkát kíván neki.

További kérdés, vélemény nem hangzik el. Bebes István polgármester a Képviselő-testület ülését 15 óra 33 perckor bezárja.

K. m. f.

 Bebes István dr. Stepics Anita

 polgármester jegyző